આ રીતે જયારે સમગ્ર શહેર જાણતુ હતું કે મગફળીની ગુણીઓમાં આગ લાગેલ છે ત્યારે આટલી મોટી સંખ્યામાં ગુણીઓ ખરીદનાર વ્યકિત આ ગુણીઓ સરકારી હોવાનું તેમજ બીલ કે અધિકાર વિના વેચાણ થતી હોવાનું જાણતા હતા અને તેથી જ તેઓએ સસ્તા ભાવે જાણકારી સાથે ખરીદી કરેલ હતી. જેથી મોટી રકમનો નફો મેળવી શકાય. જે ગોડાઉનમાં ગુણીઓ સગેવગે કરીને ઉતારવામાં આવેલ તે ગોડાઉનના રજીસ્ટરમાં પ ટ્રકો લખાવવાના બદલે ૮ ટ્રકો લખાઇ જતા સાચી સંખ્યા જણાઇ આવતી હતી. આ સાચી સંખ્યા ન જણાય તે માટે નિરજ મનસુખભાઇ અને પરેશ હંસરાજભાઇએ રજીસ્ટરના પાના ફાડી નાખેલ હતા. આ રીતે તમામ આરોપીઓએ સરકારી માલીકીની ગુણીઓ જે આગથી બચી ગયેલ હતી તેને ટ્રકો ભરીને સગેવગે કરી તેનું અંગત રીતે વેચાણ અને ખરીદી કરી સરકારને કરોડોની નુકશાની કરાવેલ છે.